પંજાબના જમણેરી બેટ્સમેન મનદીપસિંહનો ફર્સ્ટ ક્લાસ રેકોર્ડ શાનદાર રહ્યો છે. તેણે ૫૭ મેચમાં ૩૬૯૯ રન જોડ્યા છે અને તેનો સર્વોચ્ચ સ્કોર ૨૩૫ રનનો રહ્યો છે. તેના નામે ૧૦ સદી અને ૧૬ અર્ધસદી નોંધાયેલી છે. ટી-૨૦ કરિયરની વાત કરીએ તો તે અત્યાર સુધીમાં ૯૯ મેચ રમ્યો છે, જેમાં તેના બેટમાંથી ૧૮૩૭ રન નીકળ્યા છે અને સ્ટ્રાઇક રેટ ૧૨૨.૭૯નો રહ્યો છે. આઇપીએલમાં મનદીપ હાલમાં રોયલ ચેલેન્જર્સ બેંગલુરુ તરફથી રમે છે. આ પહેલાં તે કિંગ્સ ઈલેવન પંજાબ અને કોલકાતા નાઇટ રાઇડર્સ તરફથી પણ રમી ચૂક્યો છે.